# De roden Appels

Dialog: Langform

# Harvst

Moni un Oma gaht dör’n Goorn. Överall staht Appelbööm.

Oma: Kiek mal, Moni, hest du al mal so feine Appels sehn?

 De sünd heel root.

Moni: Nee, dit Johr sünd dor dat eerste Mal wecke an.

 Ik probeer mal en.

 Hier, Oma, probeer du ok mal en.

Moni: Mmmh, lecker, de smeckt aver goot.

Oma: Oh jo, Kind, de smeckt würklich teemlich goot.

 Sülke hebbt wi noch nich hatt.

Moni: Nee, Oma, sülke hebbt wi würklich noch nich hatt.

Oma: Weetst du wat, wi söökt en Emmer vull up.

 De köönt wi dann eten un ik back en Koken.

Moni: Super, Oma. Kann ik di dor bi helpen?

Oma: Jo, geern. Dat freit mi.

Monis Katt kummt anlopen.

Moni: Hey, Mietzi. Wat maakst du hier? Gifft ’t kien Müüs?

Katt: Miau. Miau. (Se snuppert an en Appel un bitt dor in.)

Moni: Du wullt doch woll nich up diene ollen Dag noch Vegetarierin worrn.

Katt: (kickt ehr an) Miau. Miau. Miau. Villicht !

(Oma un Moni mööt lachen.)

Moni: Dat laat lever. Du kriggst dorvon blots Buukpien.

Oma: Jo, Mietzi, dat laat lever. Appels sünd nix för Katten.

Dialog:

Kurzform

## De APPEL-RAP

(pa, pa, kla, Pause)

Appels sünd root. Appels sünd root.

Appels sünd gröön. Appels sünd gröön.

Appels sünd geel. Appels sünd geel.

Appels smeckt goot. Appels smeckt goot.

Appels för Katten? Appels för Katten?

Dat kann nich angahn. Dat kann nich angahn.

Appels för Hunnen? Appels för Hunnen?

Dat kann nich angahn. Dat kann nich angahn.

Appels för Koken. Appels för Koken.

Mmmh, lecker. Mmmh, lecker.

# De rode Appel

Oma: Moni, kiek mal, en roden Appel.

Moni: Ik biet dor in. Mmmh.

Oma: Mmmh, de smeckt würklich goot.

 Laat us wecke upsöken.

 Ik back en Koken.

Moni: Super, Oma. Kann ik di helpen?

Oma: Jo, mien Lüttje.

Katt: Miau. Miau. Ik ok.

Moni: Appels un Appelkoken sünd

 nix för di.

Katt: Miau. Miau.

Moni: Wullt du up dien ollen Dag noch

 Vegetarierin worrn, Mietzi? Ha, ha.

 Appels verdreggst du nich.

Katt: Miau. Miau.

**9**